मुस्लिम देश इंडोनेशिया में एक शादीशुदा महिला को गैर-मर्द के साथ संबंध बनाने की खौफनाक सजा दी गई। महिला पर पब्लिक के सामने इतने चाबुक बरसाए गए कि वो बेहोश हो गई। महिला दर्द से तड़पती रही, लेकिन सजा पूरी होने तक उसपर कोड़े बरसाए गए। हैरान करने वाली बात ये हैं कि यह सब कुछ पुलिस अधिकारियों की मौजूदगी में हुआ। जानकारी के मुताबिक, मामला इंडोनेशिया के आचेह शहर का है।
बताया जा रहा हैं कि महिला के पति ने उसे किसी गैर मर्द के साथ रंगे हाथ पकड़ लि था और महिला पर शरिया कानून के तहत प्रीमैरिटल अफेयर का इल्जाम लगाया। इसके बाद उसे सजा का ऐलान किया गया। सजा से पहले महिला को सफेद रंग की इस्लामिक ड्रेस पहनाई गई। इसके बाद उसे जमीन पर बैठने के लिए कहा गया और फिर दूसरी महिला ने उस पर एक के बाद एक 17 चाबुक बरसाए। इस दौरान, महिला दर्द से चीखती रही, चिल्लाती रही, लेकिन कोई भी उसकी मदद के लिए नहीं आया।
A man and a woman were caned in Banda Aceh in Indonesia on Wednesday after being found guilty of violating Sharia law by committing adultery.
— The Voice of America (@VOANews) November 11, 2021
दर्द के कारण महिला कुछ देर के लिए बेहोश भी हो गई थी। महिला को होश में लाकर फिर से उसपर कोड़े बरसाए गए। आपको बता दें कि इंडोनेशनिया के आचेह में शरिया कानून लागू है। इस कानून में गैर मर्द से संबंध बनाने और समलैंगिकता के लिए क्रूर सजा का प्रावधान है। समलैंगिकता के दोषी पाए जाने पर सार्वजनिक रूप से 150 कोड़े मारे जाते हैं। कई बार लोग सजा पूरी होने से पहले ही अस्पताल पहुंच जाते हैं। आपको बता दें कि साल 2018 में स्थानीय सरकार ने कहा था कि वो सार्वजनिक तौर पर सजा की प्रथा को खत्म कर देगी, लेकिन आज तक ऐसा नहीं हो पाया है।